RRT રોડ પર આવેલી હસ્તકલા દુકાનના માલિક નવીન સત્રાએ ફેરિયાઓ સાથેના તેમના અનુભવો જણાવતાં મિડ-ડે LOCALને કહ્યું હતું કે ‘મારી દુકાનનું ભાડું સવા લાખ રૂપિયા છે, પરંતુ ઘણી વાર બચતમાંથી એ કાઢવું પડતું હોય છે; કારણ કે દુકાનની અંદર આવવા માટે ગ્રાહકોને રસ્તો જ નથી. મારી દુકાન સામે બેસતા ફેરિયાઓ દુકાનમાં આવવા માટે જગ્યા જ નથી રાખતા અને તેમને કંઈ કહીએ એટલે ગાળો બોલે છે. મારી દુકાન લેડીઝવેઅરની છે. પુરુષો એક વાર ધક્કો મારીને જગ્યા કરીને દુકાનમાં આવી જાય, પણ લેડીઝ કેટલીયે વાર અમારી નજરની સામે જ દુકાનમાં આવતાં-આવતાં પાછી ચાલી જતી હોય છે અને અમે કંઈ કરી શકતા નથી. મેં દુકાનની બહાર બેસતા ફેરિયાની ચાર વાર મુલુંડ પોલીસ-સ્ટેશનમાં ફરિયાદ કરી છે. પોલીસ તેને ત્યાંથી હટાવે છે, પણ પાછો આવીને બેસી જાય છે. હવે તો પોલીસવાળા પણ કહે છે કે સાહેબ, કેટલી વાર ફરિયાદ કરશો તમે?’